د افغانستان پخوانی صدر برهان الدین رباني اوژلی شو
د افغانستان موجوده صدر حامد کرزۍ برهان الدین رباني د طالبانو په شمول د نورو مخالفنیو سره د خبرو اترو د پاره جوړ شوې اعلې شورا مشر ټاکلی ؤ.
د افغانستان پخوانی صدر برهان الدین برباني سرښار کابل کې د نهې په ورځ خپل کور کې په ځانمرگې حمله اوژلی شو. عینې شاهدین وائي برهان الدین رباني خپل کور کې دننه برید کې وژل شوی دی. د امریکې واشنگټن پوسټ ورځپاڼه د پیښې په حقله خپل رپورټ کې وائي ښاغلی رباني چې د استاز رباني په نوم هم یادیدو، خپل کور کې وو او یو کس ورته بوتلل شو چې ویل يي افغانستان کې د امن په حقله د هغه سره خبرې کول غواړي. ویل کیږي دغه کس چې کله استاز رباني ته ورغاړوتو نو په دستار کې پټ بم يي خلاص کړو. د چاؤدنې په نتیجه کې استاز رباني ژوند د لاسه ورکړو. افغان صدر حامد کرزۍ چې د ملگرو ملتونو په عمومي غونډه کې برخه اخستلو دپاره په امریکا کې وو، خپل سفر يي ځنډولی دی او بیرته خپل هیواد ته ستون شوی دی. د امریکې صدر باراک اوما، د پاکستان صدر آصف علي زرداري او وزیراعظم یوسف رضا گیلاني د برهان الدین رباني وژنه غندلې ده. صدر باراک اوباما په یو بیان کې وئیلې د برهان الدین رباني د وژنې په ترڅ کې به امریکا د افغانانو مرسته د لاسه ور نه کړې. صدر حامد کرزۍ برهان الدین رباني د طالبانو په شمول د نورو مخالفنیو سره د خبرو اترو د پاره جوړ شوې اعلې شورا مشر ټاکلی ؤ. د شورا بل غړی معصوم ستنکزۍ په حمله کې زخمي شوی دی. استاز رباني د روس خلاف د جنگ په اهمو مشرانو کې شامل وو او کابل کې د امریکې سفارتخانې سره نزدې په امنتي توگه خوندې سیمه کې اوسیدو. استاز رباني په کال ١٩۴٠ د افغانستان په بدخشان ولایت کې ځگیدلی وو. زدکړه وړمبی په کابل او بیا يي د مصر په الازهر یونیورسټۍ کې تر سره کړې ده. په کال ١٩٧١ کې استاز رباني د جمعیت اسلامي گوند مشري ترلاسه کړه چې د روس خلاف د افغانانو په جنگ کې يي اهم رول اولوبه ؤ. په کال ١٩٩٢ کې د کابل کې د روس پلوه حکومت د نسکوریدو ورستو برهان الدین رباني د مجاهدینو لخوا د هیواد صدر یا اولس مشر اوټاکلی شو. په کال ١٩٩٦ کې کابل ته د طالبانو د تگ ورستو د استاز رباني د صدرات دوره پائې نه اورسیده. تیره هفته د استاز رباني کور سره نزدې طالبانو د امریکې په سفارت، د نیټو په مرکز او د افغان حکومت په یو شمیر ودانیو برید کړی وو. حمله کې ١۴ کسان وژل شوې وو او گڼ شمیر نور زخمیان شوې وو. د استاز رباني د وژل کیدو په حقله د وائس اف امریکا ډیوه ریډیو خبریال رحمان بونیري هم یو رپورټ تیار کړی دی، تاسو يي دلته اوریدی شۍ: